Ljubljana, dne 7. 7. 2022

**Zadeva: 8 – Sprememba razpisne dokumentacije**

Po javnem naročilu št. ŽALE-24/22 Obnova desnega objekta propilej na Plečnikovih Žalah smo prejeli naslednje vprašanje, na katero vam v nadaljevanju posredujemo odgovor:

**VPRAŠANJE, Datum prejema: 06.07.2022   11:48**

Spoštovani,

glede na novo razpisane pogoje referenčnih poslov, se nam dozdeva, da se izpostavlja določenega ponudnika, saj referenc, ki jih zahtevate (ponudnik se mora izkazati, da je v obdobju od 1. 1. 2017 do datuma oddaje ponudbe, v skladu z določili ene sklenjene pogodbe, izvedel rekonstrukcijo kulturnega spomenika v vrednosti najmanj 600.000,00 EUR brez DDV, velja tako za ponudnika kot odgovornega vodjo del) na trgu ni.

Zato predlagamo, da reference ostanejo take kot navedeno v razpisni dokumentaciji z dne 9.6.2022 (t.j.: Ponudnik mora izkazati, da je v obdobju od 1. 1. 2017 do datuma oddaje ponudbe, v skladu z določili sklenjenih pogodb, izvedel rekonstrukcijo najmanj dveh spomeniškovarstvenih objektov (objekt kulturne dediščine - kulturni spomenik državnega pomena) v skupni vrednosti najmanj 600.000,00 EUR brez DDV. Referenco mora poleg investitorja potrditi tudi generalni konservator ZVKDS.)

ODGOVOR

Naročnik znižuje vrednost zahtevane reference (Glej 6 – Spremembo razpisne dokumentacije z dne 4. 7. 2022) iz 600.000,00 na 400.000,00 EUR brez DDV in sicer v:

A) Točka 3.2.3.1, 1. REFERENCE - PONUDNIK, v prvem odstavku.

B) Točka 3.2.3.2 KADROVSKA STRUKTURA, 1. Vodja gradbenih del, v prvem odstavku.

Ostalo besedilo ostaja nespremenjeno.